

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DVOR**

**OPĆINSKI NAČELNIK**

KLASA: 402-02/23-01/01

URBROJ: 2176-8-01-23-1

Dvor, 09. svibnja 2023.

Na temelju članka 9. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine«, broj 26/15 i 37/21) i članka 40. Statuta Općine Dvor (»Službeni vjesnik«, broj 07/21), Općinski načelnik Općine Dvor donosi

**ODLUKU**

**o načinu raspodjele financijskih sredstava iz proračuna Općine Dvor za 2023. godinu**

**za financiranje javnih potreba u kulturi i sportu**

Članak 1.

Ovom se Odlukom utvrđuje način raspodjele financijskih sredstava iz proračuna Općine Dvor za 2023. godinu u iznosu od 13.272,28 eura za financiranje javnih potreba u kulturi i 8.626,98 eura za financiranje javnih potreba u sportu.

Financijska sredstva su planirana za sufinanciranje programa, projekata i aktivnosti koje doprinose ostvarenju ciljeva i prioriteta definiranih strateškim i planskim dokumentima Općine Dvor na području kulture i sporta.

Članak 2.

Financijska sredstva iz članka 1. ove odluke, bit će raspodijeljena na temelju javnog natječaja za prijavu programa, projekata i aktivnosti iz područja kulture i sporta, a koje se provode na području Općine Dvor.

Članak 3.

Javni natječaj se raspisuje za podnošenje prijedloga programa, projekata ili aktivnosti u okviru slijedećih djelatnosti:

* manifestacije udruga,
* likovne, kazališne, glazbene, književne ili multimedijalne manifestacije,
* zaštita i očuvanje kulturne i prirodne baštine,
* sportske manifestacije,
* djelatnost sportskih udruga

Članak 4.

 Na javni natječaj mogu se prijaviti udruge i druge organizacije civilnog društva, koje su registrirane za obavljanje djelatnosti u okviru kojih se prijavljuju na javni natječaj.

Članak 5.

 Obvezna natječajna dokumentacija obuhvaća:

1. tekst natječaja
2. obrasce za prijavu
3. obrazac opis programa ili projekta
4. obrazac proračuna programa ili projekta
5. popis priložene dokumentacije
6. obrazac za ocjenu programa ili projekta
7. obrazac izjave o nepostojanju dvostrukog financiranja
8. obrazac ugovora o financiranju
9. obrasci za izvještavanje:
10. obrazac opisnog izvješća o izvršenju programa ili projekta
11. obrazac financijskog izvješća o izvršenju programa ili projekta
12. obrazac privole korisnika
13. obrazac izjave o nekažnjavanju
14. obrazac zahtjeva za isplatu financijskih sredstava

Uz prijavu programa ili projekta potrebno je priložiti i:

* izvadak iz Registra udruga Republike Hrvatske (ne stariji od tri mjeseca od dana dostave)

Članak 6.

 Javni natječaj i natječajna dokumentacija bit će objavljeni na mrežnim stranicama Općine Dvor ([www.dvor.hr](http://www.dvor.hr)).

Članak 7.

Za provedbu postupka javnog natječaja za prijavu programa, projekata i aktivnosti iz područja kulture i sporta nadležan je Jedinstveni upravni odjel Općine Dvor.

Članak 8.

 Prijavljeni programi/projekti koji ostvare pravo na financiranje po javnom natječaju financirat će se u iznosu od 200,00 do maksimalno 2.000,00 eura za djelatnosti u kulturi, a programi u području sporta i rekreacije mogu ostvariti potporu u iznosu od 200,00 do 4.000,00 eura po programu i prijavitelju programa.

Članak 9.

 Javni natječaj za financiranje javnih potreba u kulturi i sportu bit će otvoren od 10. svibnja 2023. do 30. studenog 2023. godine

Članak 10.

 Općinski načelnik imenovat će Povjerenstvo za provjeru ispunjavanja propisanih uvjeta natječaja i ocjenjivanje prijava pristiglih po objavi javnog natječaja (u nastavku: Povjerenstvo).

Članak 11.

 Nakon otvaranje i ocjene pristiglih prijava programa/projekata, Općinski načelnik na prijedlog Povjerenstva donosi odluku o dodjeli financijskih sredstava nositeljima programa/projekta.

 Temeljem odluke iz prethodnog stavka ovog članka Općinski načelnik sklapa ugovor sa svakim pojedinim nositeljem programa.

Članak 12.

 Ova odluka stupa na snagu danom donošenja, a bit će objavljena na oglasnoj ploči i mrežnoj stranci Općine Dvor.

 OPĆINSKI NAČELNIK

 Nikola Arbutina